VILNIAUS R. ZUJŪNŲ GIMNAZIJA

PATVIRTINTA

Vilniaus r. Zujūnų gimnazijos

Direktoriaus

2017 m. kovo 31 d.

įsakymu Nr. V-38

MOKYTOJŲ KVALIFIKACIJOS TOBULINIMO TVARKOS APRAŠAS

I. BENDROSIOS NUOSTATOS

1. Vilniaus r. Zujūnų gimnazijos mokytojų kvalifikacijos kėlimas organizuojamas vadovaujantis Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministerijos teisės aktais, Pedagogų atestacijos nuostatais ir Vilniaus r. Zujūnų gimnazijos nuostatais. Gimnazijos pedagogų kvalifikacijos kėlimo tvarka (toliau - Tvarka) reglamentuoja gimnazijos vadovo, jo pavaduotojo ugdymui, mokytojų, pedagoginių darbuotojų kvalifikacijos tobulinimo tikslus, uždavinius, formas, organizavimą bei finansavimą.

2. Tvarkoje vartojamos sąvokos:

Akademinė valanda - 45 minučių laiko trukmė.

Edukacinė išvyka - išvyka, kurios metu vykdoma kvalifikacijos tobulinimo programa ir įgyjamos, plėtojamos kompetencijos.

Konferencija - teorinis diskusinis susirinkimas, pasitarimas, trunkantis ne mažiau kaip 6 akademines valandas, vykdomas pagal programą.

Kvalifikacijos tobulinimas - neformalus švietimas ir savišvieta, kuriais siekiama įgyti, plėtoti profesinei veiklai reikalingas kompetencijas.

Kvalifikacijos tobulinimo institucija - švietimo įstaiga ar kitas švietimo teikėjas, turintis teisę vykdyti valstybinių ir savivaldybių gimnazijų vadovų, jų pavaduotojų ugdymui, mokytojų, pagalbos mokiniui specialistų kvalifikacijos tobulinimą.

Kvalifikacijos tobulinimo programa - kompetencijų plėtojimo planas ir jo realizavimo aprašas, kuriame numatyti mokymo(si) tikslai, uždaviniai, formos, turinys,. Įgyvendinimo nuoseklumas, trukmė, numatyti mokymo(si) metodai ir priemonės, plėtojamos, įgyjamos kompetencijos ir jų vertinimas. Kvalifikacijos tobulinimo programa gali būti sudaryta iš vieno ar kelių mokymo modulių.

Kvalifikacijos tobulinimo renginys - veikla pagal kvalifikacijos tobulinimo programą.

Kursai - kvalifikacijos tobulinimo renginys, sudarytas iš kelių mokymo modulių.

Mokymo modulis - tam tikros kvalifikacijos įgijimo arba kvalifikacijos tobulinimo programos autonominė dalis, kuriai būdingi savarankiški tikslai, turinys, apimtis, mokymo(si) metodai bei vertinimas.

Seminaras - dėstytojo, lektoriaus vadovaujama interaktyvi dalyvių sąveika pagal kvalifikacijos tobulinimo programą.

Stažuotė - veikla, vykdoma pagal kvalifikacijos tobulinimo programą, kuria siekiama įgyti ar plėtoti praktinės veiklos kompetencijas, įgyti praktinės patirties.

1. Kvalifikacijos kėlimo išlaidas apmoka Vilniaus r. Zujūnų gimnazija iš gimnazijai skirtų kvalifikacijos kėlimui lėšų valstybės funkcijų programoje, jei nepakanka lėšų mokytojai gali apmokėti asmeninėmis lėšomis.

II. TIKSLAI IR PRINCIPAI

1. Kvalifikacijos kėlimo tikslai:
   1. skatinti mokytojų kūrybiškumą, dalyko ir metodinės veiklos tobulinimą, profesinės kompetencijos augimą;
   2. siekti didesnės mokytojų atsakomybės už profesinės veiklos rezultatus;
   3. sudaryti sąlygas mokyklos mokytojams įgyvendinti kvalifikacinius reikalavimus apibrėžtus Pedagogų atestacijos nuostatuose.
2. Kvalifikacijos kėlimo principai:
   1. Lygiateisiškumas. Kiekvienas gimnazijos mokytojas, vadovas, pavaduotojas ugdymui, socialinis pedagogas, specialusis pedagogas, mokytojas padėjėjas, bibliotekininkas turi teisę kelti savo kvalifikaciją kvalifikacijos renginiuose.
   2. Tęstinumas. Kvalifikacijos kėlimas - nenutrūkstamas procesas.
   3. Sistemingumas. Kvalifikacijos kėlimas yra sistemingas - mokytojai sistemingai kelia kvalifikaciją renginiuose.
   4. Pasirenkamumas. Mokytojai laisvai renkasi kvalifikacijos renginius, derindami juos su gimnazijos Strateginio plano, metinių programų tikslais ir uždaviniais.
   5. Suinteresuotumas. Dalyvavimas kvalifikacijos renginiuose leidžia siekti aukštesnės kvalifikacinės kategorijos atestuojantis. Gimnazijos administracija ir metodinės grupės atsižvelgia į kvalifikacijos kėlimą, vertina darbus, mokytojo metinės veiklos rezultatus.

III. KVALIFIKACIJOS KĖLIMO TVARKA

1. Mokytojas, ketindamas dalyvauti kvalifikaciniame renginyje, ne vėliau kaip pieš 3 darbo dienas, kreipiasi į gimnazijos direktoriaus pavaduotoją ugdymui, atsakingą už kvalifikacijos kėlimo veiklos gimnazijoje organizavimą.
2. Jei kvalifikacinis renginys yra apmokamas iš gimnazijos lėšų ir susijęs su išvykimu iš pamokų, rašo prašymą direktoriui.
3. Jei kvalifikacinis renginys yra nemokamas, vyksta ne darbo metu (ne pamokų ar mokinių atostogų metu) suderinimas raštu nebūtinas.
4. Duomenis apie dalyvavimą kvalifikaciniuose renginiuose mokytojas kiekvieną kartą grįžęs pateikia pavaduotojai ugdymui.
5. Mokytojai grįžę iš seminarų, kursų atlieka gautos informacijos sklaidą metodinėse grupėse arba išplėstiniuose direkciniuose posėdžiuose.
6. Direktoriaus pavaduotoja ugdymui atsakinga už kvalifikacijos kėlimo veiklos organizavimą:
   1. apibendrina mokytojų dalyvavimą kvalifikaciniuose renginiuose parengdama metines ataskaitas;
   2. metinę ataskaitą, jos analizę pristato mokytojų tarybos posėdyje; koordinuoja kvalifikacijos programos parengimą;

11.3. koordinuoja metodinių grupių veiklą kvalifikacijos kėlimo klausimais.

1. Mokytojams keliant kvalifikaciją teikiami prioritetai tokia tvarka:
   1. keliant kvalifikaciją ne darbo metu;
   2. keliant kvalifikaciją nemokamuose kvalifikacijos kėlimo renginiuose;
   3. keliant kvalifikaciją kvalifikacijos kėlimo renginiuose, kurie numatyti kaip gimnazijos

prioritetai;

* 1. mokytojams, kuriems numatyta atestacijos programoje atestuotis tais metais;
  2. mokytojams, kurie renkasi kvalifikacijos renginius organizuojamus rajone, gimnazijoje.

IV. DOKUMENTŲ VALDYMAS IR SAUGOJIMAS

1. Mokytojų prašymai dalyvauti kvalifikacijos kėlimo renginiuose yra registruojami ir saugomi raštinėje, kvalifikacijos pažymėjimų kopijos - atskiruose kiekvieno mokytojo segtuvuose pas pavaduotoją ugdymui.
2. Vilniaus r. Zujūnų gimnazijos kvalifikacijos kėlimo programa, patvirtinta gimnazijos direktoriaus, yra sudedamoji gimnazijos metinės veiklos programos dalis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_